ছোট মহেশখালী ইউনিয়ন

ছোট মহেশখালী বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন। ছোট মহেশখালী ইউনিয়নের আয়তন ১৭০৫ একর (৬.৯০ বর্গ কিলোমিটার)। এটি মহেশখালী উপজেলার সবচেয়ে ছোট ইউনিয়ন। ২০১১ সালের পরিসংখ্যান অনুযায়ী ছোট মহেশখালী ইউনিয়নের লোকসংখ্যা ২৮,৬৬৪ জন। এর মধ্যে পুরুষ ১৫,১০৬ জন এবং মহিলা ১৩,৫৫৮ জন। মহেশখালী উপজেলার দক্ষিণ-পূর্বাংশে ছোট মহেশখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের উত্তরে শাপলাপুর ইউনিয়ন, পশ্চিমে বড় মহেশখালী ইউনিয়ন, দক্ষিণে মহেশখালী পৌরসভা এবং পূর্বে মহেশখালী চ্যানেল, কক্সবাজার সদর উপজেলার চৌফলদণ্ডী ইউনিয়ন ও পোকখালী ইউনিয়ন অবস্থিত। মহেশখালী উপজেলার অর্ন্তগত বৃহত্তর গোরকঘাটা ইউনিয়ন থেকে ১৯৯১ সালের ৩১ অক্টোবর ৯নং ছোট মহেশখালী ইউনিয়ন গঠন করা হয়। ছোট মহেশখালী ইউনিয়ন মহেশখালী উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। ওয়ার্ডভিত্তিক এ ইউনিয়নের গ্রামগুলো হল: ছোট মহেশখালী ইউনিয়নের সাক্ষরতার হার ৩৫%। এ ইউনিয়নে ২টি দাখিল মাদ্রাসা, ১টি এতিমখানা, ২টি মাধ্যমিক বিদ্যালয়, ৫টি প্রাথমিক বিদ্যালয়, বেশ কয়েকটি ইবতেদায়ী-নূরানী মাদ্রাসা ও ১টি বেসরকারি গণগ্রন্থাগার রয়েছে। মাদ্রাসা আহমদিয়া তৈয়্যবিয়া সুন্নিয়া দাখিল মাদ্রাসা সিপাহীরপাড়া মদিনাতুল উলুম সুন্নিয়া দাখিল মাদ্রাসা হযরত শাহ জালাল (রহ.) হাফেজিয়া মাদ্রাসা ও এতিমখানা মাধ্যমিক বিদ্যালয় ছোট মহেশখালী আদর্শ নিম্ন মাধ্যমিক বিদ্যালয় ছোট মহেশখালী বহুমূখী আদর্শ উচ্চ বিদ্যালয় প্রাথমিক বিদ্যালয় আদিনাথ সরকারি প্রাথমিক বিদ্যালয় ছোট মহেশখালী সরকারি প্রাথমিক বিদ্যালয় মুদিরছড়া সরকারি প্রাথমিক বিদ্যালয় সিপাহীরপাড়া সরকারি প্রাথমিক বিদ্যালয় ইউসুফ নূর সরকারি প্রাথমিক বিদ্যালয় ২০০৩ সালে মুহাম্মদ এরফান উল্লাহর প্রস্তাবে ও নেতৃত্বে ঠাকুরতলার ডেইল পাড়ায় সলিম উল্লাহ, সন্তোষ কুমার দত্ত, মোহাম্মদ ফখর উদ্দীন, তৌহিদুল আলম পারভেজ, মুহাম্মদ শাহজাহান, নুরুল আলম, শিহাব উদ্দিন, ইমরান উল্লাহ ও আব্দুর রহিম প্রমুখের সমন্বয়ে ওয়ার্ল্ড এমাটি লাইব্রেরি (World Amity Library) নামে একটি বেসরকারি গণগ্রন্থাগার প্রতিষ্ঠিত হয়। বিগত ১০/১০/২০২১ইং তারিখে জেলা সরকারি গণগ্রন্থাগার,কক্সবাজারের অধীনে গণপ্রজাতন্ত্রী বাংলাদেশ সরকারের গণগ্রন্থাগার অধিদপ্তরে এটি বেসরকারি গ্রন্থাগার হিসাবে তালিকাভুক্তি হয়, যাঁর নম্বর: কক্স/০৭/২০২১, তারিখ:১০/১০/২০২১খ্রি.। এ গণগ্রন্থাগারে প্রায় সহস্রাধিক বই, সাময়িকী, পত্রিকা ইত্যাদি রয়েছে। এখানে একজন গ্রন্থাগারিক নিয়মিত দায়িত্ব পালন করে থাকেন। এটি সপ্তাহে প্রতিদিন খোলা থাকে, বিশেষত বাদে আছর হতে আগ মাগরিব (বিকাল ০৪:০০-০৬:০০টা) পযর্ন্ত এটি খোলা থাকে। ছোট মহেশখালী ইউনিয়নে যোগাযোগের প্রধান সড়ক হল মহেশখালী-শাপলাপুর সড়ক। প্রধান যোগাযোগ মাধ্যম ট্যাক্সি বা টমটম। ছোট মহেশখালী ইউনিয়নের পূর্ব সীমান্ত দিয়ে প্রবাহিত হচ্ছে মহেশখালী চ্যানেল। এছাড়া রয়েছে গোরকঘাটা খাল, ছেংছড়ি খাল, বড়খাল। ছোট মহেশখালী ইউনিয়নের প্রধান হাট/বাজার হল লম্বাঘোনা বাজার। এ ছাড়াও ঠাকুরতলা মোড়ে ও ঠাকুরতলা হিন্দু পাড়ার ভিতরে সন্ধ্যায় অস্থায়ী মাছের বাজার বসে। আদিনাথ মন্দির ও আদিনাথ জেটি। প্রথম চেয়ারম্যান জনাব মোহাম্মদ আলী দ্বিতীয় চেয়ারম্যান জনাব মোঃ শাহজাহান তৃতীয় চেয়ারম্যান জনাব আব্দুস সামাদ চতুর্থ চেয়ারম্যান জনাব সিরাজুল মোস্তফা পঞ্চম চেয়ারম্যান জনাব জিহাদ বিন আলী বর্তমান চেয়ারম্যান: রিয়ান সিকদার মহেশখালী উপজেলা মহেশখালী থানা কক্সবাজার জেলা "মহেশখালী উপজেলা - বাংলাপিডিয়া"। bn.banglapedia.org।  "গ্রাম ভিত্তিক লোকসংখ্যা - ছোট মহেশখালী ইউনিয়ন - ছোট মহেশখালী ইউনিয়ন"। chotamoheshkhaliup.coxsbazar.gov.bd। ৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।  "ছোটমহেশখালী ইউনিয়নের ইতিহাস - ছোট মহেশখালী ইউনিয়ন - ছোট মহেশখালী ইউনিয়ন"। chotamoheshkhaliup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।  "Our Madrasha | Welcome To Anjuman-E- Rahmania Ahmadia Sunnia Trust" (ইংরেজি ভাষায়)। ২০২১-১২-১০ তারিখে মূল থেকে আর্কাইভ করা। সংগ্রহের তারিখ ২০২১-১২-১০।  "মাদ্রাসা - ছোট মহেশখালী ইউনিয়ন - ছোট মহেশখালী ইউনিয়ন"। chotamoheshkhaliup.coxsbazar.gov.bd।  "নিম্ন মাধ্যমিক বিদ্যালয় - ছোট মহেশখালী ইউনিয়ন - ছোট মহেশখালী ইউনিয়ন"। chotamoheshkhaliup.coxsbazar.gov.bd।  "খাল ও নদী - ছোট মহেশখালী ইউনিয়ন - ছোট মহেশখালী ইউনিয়ন"। chotamoheshkhaliup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।  "হাট বাজারের তালিকা - ছোট মহেশখালী ইউনিয়ন - ছোট মহেশখালী ইউনিয়ন"। chotamoheshkhaliup.coxsbazar.gov.bd।  "দর্শনীয়স্থান - ছোট মহেশখালী ইউনিয়ন - ছোট মহেশখালী ইউনিয়ন"। chotamoheshkhaliup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।